Tegnatin n tmenna n tmacahut ttilint-d kan deg yiḍ, acku ass xeddmen deg-s yimdanen lecɣal-nsen, rnu ɣer waya, deg yiḍ, ttnejmaɛen-d akk yiɛeggalen n twacult, ttemlilin-d akk i wakken ad slen i tmacahut i urǧan yigerdan seg teɣzi n wass i wakken ad as-slen. Igerdan ttraǧun-tt s ccuq, acku deg wass tameṭṭut tettagi ad asen-tt-id ssiwel, nettat ugten fell-as lecɣal. Tettaf-asen-d tasebba, swayes ara ten-ssimen, tisebbiwin-a mgaradent seg temnaḍt ɣer tayeḍ, deg umedya, llant tid i yeqqaren ma yella ssawlent-tt-id deg wass ad selben, neɣ ad helken warraw-nsent, ...